gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl es gl gl sv en sv fr de de gl gl gl gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - AI denuncia a falta de asistencia de letrados aos polisóns que chegan ao país
Xoves, quinta feira, 29 de setembro de 2022
No Día Internacional do Refuxiado
Amnistía Internacional reclámalle ao delegado do goberno español en Galiza que corrixa esta situación.
Redacción - 14:15 20/06/2007
Tags: asilo Lei de estranxeiría polisóns portos refuxiados
Preto de 150 polisóns chegaron entre 2000 e 2003
Co gallo do Día Internacional do Refuxiado, a organización de dereitos humanos Amnistía Internacional (AI) envioulle esta cuarta feira unha carta ao delegado do goberno español en Galiza, na que se denuncia que a maioría dos 140 polisóns chegados aos portos galegos entre 2000 e 2003 non conseguiron ter a asistencia letrada que estabelece a lexislación estatal e internacional.
"Tanto a Lei de Estranxeiría como a de Asilo recoñecen o dereito de todo estranxeiro á asistencia letrada e á de intérprete dende o momento de se efectuar o control no posto fronteirizo", algo que non se está a cumprir, segundo declarou Alberto Estévez, voceiro da organización en Galiza.
"É imprescindíbel que en todos os portos se cumpra a Lei; só así se poderá asegurar que España respecta as súas obrigas internacionais, identifica aos potenciais solicitantes de protección internacional e permite que estes poidan solicitar asilo", manifestou.
Entre os anos 2000 e 2003 (últimos datos dispoñíbeis) chegaron aos portos galegos 140 polisóns (110 a portos de Pontevedra, 29 a portos da Coruña e 1 aos de Lugo), dos cal 42 solicitaron asilo. Só dez desas solicitudes foron admitidas a trámite, e o resto consideráronse infundadas, malia que algúns solicitantes viñan de países en guerra ou con graves violacións dos dereitos humanos.
Ademais, AI solicitou datos sobre a cifra de polisóns estranxeiros dende 2005, as súas nacionalidades, cantos tiveron asistencia letrada en aplicación da Lei de estranxeiría, a existencia ou non dun protocolo entre as autoridades e os diversos Colexios de avogados de Galiza para facilitar a asistencia letrada ás persoas que chegan aos portos, así como información sobre o trato a polisóns menores non acompañados.
Aumenta o número de refuxiados no mundo por primeira vez en cinco anos
Zarpa do porto de Ribeira o Wisteria deixando cinco detidos en terra
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto